text: Esbjerg mindedes Tage Sørensen
  18 maj 2016 kl. 18.01
  Onsdag blev der flaget på halv stang over hele Esbjerg i respekt for byens store erhvervsmand Tage Sørensen, der døde tirsdag i en alder af 100 år.
  Tage Sørensen stod bag udvidelsen af familiekoncernen Claus Sørensen A/S, der i dag er et milliardforetagende, der består af fem virksomheder med samlet over 3000 ansatte.
  Medarbejderne på virksomhederne Claus Sørensen A/S, VIKING Life-Saving Equipment A/S, A/S Vestfrost og Blika A/S blev onsdag morgen orienteret om dødsfaldet.
  Overalt i Esbjerg blev der flaget på halv stang. Det er dog ikke kun erhvervslivet, der har haft glæde af erhvervsmanden – hele byen kendte Tage Sørensen, der holdt af sin by Esbjerg og satte markante aftryk på den.
  